CELEX: 32022R0685
Language: bg
Date: 2022-04-28 00:00:00
Title: Регламент за изпълнение (ЕС) 2022/685 на Комисията от 28 април 2022 година за изменение на Регламент (ЕО) № 333/2007 по отношение на изискванията за вземането на проби от риби и сухоземни животни (текст от значение за ЕИП)

29.4.2022   
               
               
                  BG
               
               
                  Официален вестник на Европейския съюз
               
               
                  L 126/14
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/685 НА КОМИСИЯТА
         от 28 април 2022 година
         за изменение на Регламент (ЕО) № 333/2007 по отношение на изискванията за вземането на проби от риби и сухоземни животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 34, параграф 6 от него,
         като има предвид, че:
         
                     (1)
                  
                  
                     С Регламент (ЕО) № 333/2007 на Комисията (2) се установяват методите за вземане на проби и за анализ, които да бъдат използвани за целите на контрола на количествата на микроелементите и замърсителите при преработката в храните.
                  
               
                     (2)
                  
                  
                     В част Б от приложението към Регламент (ЕО) № 333/2007 се установяват специални разпоредби за вземането на проби от едри риби, пристигащи в големи партиди, и в съответствие с тези разпоредби проби се вземат от средната част на тези риби. Тъй като в някои случаи това може да окаже силно въздействие върху продукта, трябва да се предвидят изисквания за алтернативно вземане на проби, за да се даде възможност за вземане на проби от главата или опашката. Освен това е необходимо да се определят еднакви изисквания за частта от рибата, от която ще се вземат проби, в зависимост от различните размери на рибата, тъй като такива изисквания гарантират по-добра съпоставимост на аналитичните резултати в рамките на Съюза.
                  
               
                     (3)
                  
                  
                     Във връзка с изменените изисквания за вземане на проби от риба следва също така да се измени определението за „партида“ и да се даде определение за „сравним размер или тегло“.
                  
               
                     (4)
                  
                  
                     В приложение IV към Директива 96/23/ЕО на Съвета (3) са определени изискванията за вземането на проби от сухоземни животни и продукти от аквакултура за целите на анализа на остатъчните вещества и замърсителите. Директива 96/23/ЕО е отменена с Регламент (ЕС) 2017/625, но съгласно член 150 от посочения регламент тя продължава да се прилага до 14 декември 2022 г. Като се има предвид изтичането на срока на валидност на тези преходни мерки, свързани с прилагането на Директива 96/23/ЕО, тези изисквания трябва да бъдат определени в Регламент (ЕО) № 333/2007, за да се прилагат от 15 декември 2022 г.
                  
               
                     (5)
                  
                  
                     Поради това Регламент (ЕО) № 333/2007 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕО) № 333/2007 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            Приложението се прилага от 15 декември 2022 г.
         
         
            Настоящият регламент е задължителен в своята цялост и се прилага във всички държави членки.
            Съставено в Брюксел на 28 април 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OB L 95, 7.4.2017 г., стр. 1.
         
            (2)  Регламент (ЕО) № 333/2007 на Комисията от 28 март 2007 г. за установяване на методите за вземане на проби и за анализ за целите на контрола на количествата на микроелементите и замърсителите при преработката в храни (ОВ L 88, 29.3.2007 г., стр. 29).
         
            (3)  Директива 96/23/ЕО на Съвета от 29 април 1996 г. относно мерките за наблюдение на определени вещества и на остатъчните количества от тях в живите животни и продуктите от животински произход и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО (ОВ L 125, 23.5.1996 г., стр. 10).
      
      
         
            ПРИЛОЖЕНИЕ
            Приложението към Регламент (ЕО) № 333/2007 се изменя, както следва:
            
                        1)
                     
                     
                        Част А се изменя, както следва:
                        
                                    a)
                                 
                                 
                                    определението за „партида“ се заменя със следното:
                                    „„партида“: определено количество храна, което се доставя по едно и също време, с установени от длъжностно лице общи характеристики (като произход, разновидност, вид, зона на улов, вид опаковка, опаковчик, доставчик или маркировка);“;
                                 
                              
                                    б)
                                 
                                 
                                    добавя се следното определение:
                                    „„сравним размер или тегло“: разликата в размера или теглото не надвишава 50 %.“;
                                 
                              
                  
                        2)
                     
                     
                        Част Б се изменя, както следва:
                        
                                    а)
                                 
                                 
                                    точка Б.2.3. се заменя със следното:
                                    „Б.2.3.   Специални разпоредби относно вземането на проби от партиди, съдържащи цели риби със сравним размер или тегло
                                    
                                    Броят на точковите проби, които се вземат от дадена партида, е определен в таблица 3. Теглото на общата проба, обединяваща всички точкови проби, трябва да бъде поне 1 kg (вж. точка Б.2.2).
                                    
                                                —
                                             
                                             
                                                Когато партидата, от която ще бъдат взети проби, съдържа малки риби (отделни риби с тегло на една риба <1 kg), се приема, че една цяла риба представлява точкова проба за формиране на общата проба. Когато получената обща проба тежи над 3 kg, точковите проби могат да се състоят от средната част на формиращите общата проба риби, като минималното тегло на всяка част поотделно е най-малко 100 g. За хомогенизиране на пробата се използва цялата част, за която се отнася максимално допустимото количество.
                                                Средната част на рибата е мястото, където се намира центърът на тежестта. Това място е най-често при гръбната перка (в случай че рибата има гръбна перка) или по средата между хрилете и ануса.
                                             
                                          
                                                —
                                             
                                             
                                                Когато партидата, от която ще бъдат взети проби, съдържа по-едри риби (отделни риби с тегло на една риба ≥1 kg), точковата проба следва да се състои от средната част на рибата. Всяка точкова проба тежи най-малко 100 g.
                                                За риби със среден размер (≥1 kg и <6 kg) точковата проба се взема като парче от рибата, отрязано от гръбнака до корема в средната част на рибата.
                                                За много едри риби (≥6 kg) точковата проба се взема от месото на страничния гръбен мускул, разположен от дясната страна (гледано отпред) в средната част на рибата. Когато вземането на такова парче от средната част на рибата може да доведе до значителни икономически щети, вземането на три точкови проби с тегло най-малко 350 g всяка може да се приеме като достатъчно, независимо от размера на партидата; друг вариант е да се приеме, че са достатъчни три точкови проби с тегло най-малко 350 g всяка от равни части (175 g) мускулно месо, взето близо до опашката, и мускулно месо, взето близо до главата на всяка риба, независимо от размера на партидата.“;
                                             
                                          
                              
                                    б)
                                 
                                 
                                    добавят се следните точки:
                                    „Б.2.4   Специални разпоредби относно вземането на проби от партиди, съдържащи цели риби с различен размер и/или тегло
                                    
                                    По отношение на формирането на пробите се прилагат разпоредбите в точка Б.2.3.
                                    Когато преобладават риби от определен клас/категория размер или тегло (около 80 % или повече от партидата), пробата се взема от рибите с преобладаващия размер или тегло. Пробата се счита за представителна по отношение на цялата партида.
                                    Когато не преобладават риби от конкретен клас/категория размер или тегло, се гарантира че подбраните за извадката риби са представителни по отношение на партидата. За такива случаи са предвидени специални указания в документа „Насоки относно вземането на проби от цели риби с различен размер и/или тегло“ (*1)
                                    
                                    Б.2.5.   Специални разпоредби относно вземането на проби от сухоземни животни
                                    
                                    За месо и карантия от свине, говеда, овце, кози и еднокопитни животни се взема проба от 1 kg от поне едно животно. Ако е необходимо да се получи проба с тегло 1 kg, се вземат равни количества проба от няколко животни.
                                    За месо от домашни птици се вземат проби в равни количества от най-малко три животни, така че да се получи обща проба с тегло 1 kg. За карантии от домашни птици се вземат проби в равни количества от най-малко три животни с цел да се получи обща проба с тегло 300 g.
                                    За месо и карантия от дивеч, отглеждан в стопанства, и диви сухоземни животни се взема проба с тегло 300 g от поне едно животно. Ако е необходимо да се получи проба с тегло 300 g, се вземат равни количества проби от няколко животни.
                                    
                                       (*1)  https://ec.europa.eu/food/safety/chemical-safety/contaminants/sampling-and-analysis“;"
                        
                                 
                              
                  
                        3)
                     
                     
                        Точка В.2.1. се заменя със следното:
                        „В.2.1.   Предпазни мерки и общи изисквания
                        
                        Главното изискване е да бъде получена представителна и хомогенна лабораторна проба, без да се внася вторично замърсяване.
                        За хомогенизиране на пробата се използва цялата част, за която се отнася максимално допустимото количество.
                        При продукти, различни от риба, за изготвянето на лабораторната проба се използва цялата получена от лабораторията проба.
                        Когато става въпрос за риби, се хомогенизира цялата получена от лабораторията проба. За изготвянето на лабораторната проба се използва представителна част/количество от хомогенизираната обща проба.
                        Съответствието с максимално допустимите количества, определени в Регламент (ЕО) № 1881/2006, се установява въз основа на откритите в лабораторните проби количества.“
                     
                  
               (*1)  https://ec.europa.eu/food/safety/chemical-safety/contaminants/sampling-and-analysis“;“